Compania Națională de Administrare a Infrastructurii Rutiere (CNAIR) a semnat în urmă cu o lună cu firma deținută de Liviu Dragnea, în plin scandal Tel Drum și Belina, un contract subsecvent de deszăpezire pe 2017 pentru 400 de km de drumuri naționale aflate pe raza municipiului Alexandria.

Contractul a fost semnat la data de 20 octombrie 2017 de către CNAIR și este subsecvent unui contract valabil pe patru ani semnat în septembrie 2016. Acesta este valabil până în 2020 și are o valoare totală de 41,99 milioane lei. La licitația organizată anul trecut de către CNAIR, oferta firmei Tel Drum a fost singura care a fost considerată acceptabilă de către CNAIR.

Practica CNAIR este licitarea lucrărilor de întreținere pe timp de iarnă pentru patru ani, după care anual se întocmește un contract subsecvent pe anul respectiv. Este de așteptat ca un nou contract subsecvent să fie semnat pentru 2018. Valoarea contractului subsecvent pe 2017 este de 3,48 milioane lei.

Schema câștigării licitației nu a fost unică. Tot în calitate de singur ofertant cu ofertă acceptabilă, în octombrie 2017 Tel Drum a câștigat și o licitație pentru întreținerea curentă a drumurilor județene din Teleorman pe timp de iarnă. Valoarea totală a contractului a fost de 95,73 milioane lei, respectiv 20,8 milioane de euro.

Tel Drum are un lung portofoliu de contracte cu statul, majoritatea adjudecate tot din postura de unic ofertant: